ai4bharat/Pralekha huggingface dataset:
প্রধানমন্ত্রীরদপ্তর
ভয়াবহ ট্রেন দুর্ঘটনার পর ওড়িশা সফরকালে প্রধানমন্ত্রী ত্রাণ ও উদ্ধার কাজের পর্যালোচনা করেন
সরকার স্বজনহারা পরিবারগুলির সদস্যদের পাশে রয়েছে : প্রধানমন্ত্রী
আহতদের সম্ভাব্য চিকিৎসা পরিষেবা দিতে সব ধরনের উদ্যোগ নেওয়া হবে : প্রধানমন্ত্রী
এই ভয়াবহ দুর্ঘটনায় ক্ষতিগ্রস্তদের দুর্দশা লাঘব করতে সম্পূর্ণ সরকারি উদ্যোগের ওপর গুরুত্ব দিয়েছেন প্রধানমন্ত্রী
প্রধানমন্ত্রী দুর্ঘটনার কারণ জানতে দ্রুত তদন্ত এবং দোষীদের বিরুদ্ধে কঠোর ব্যবস্থা নেওয়ার নির্দেশ দিয়েছেন
প্রধানমন্ত্রী বলেছেন, রেল ত্রাণ ও উদ্ধার কাজের পাশাপাশি ট্রেন চলাচলের জন্য লাইন মেরামতির কাজ করছে
ত্রাণ ও উদ্ধার কাজে দ্রুত অংশ নেবার জন্য যুবসম্প্রদায় সহ ওড়িশা সরকার, স্থানীয় প্রশাসন এবং জনসাধারণের ভূমিকার প্রশংসা করেছেন প্রধানমন্ত্রী
নতুন দিল্লি, ৩ জুন, ২০২৩
প্রধানমন্ত্রী শ্রী নরেন্দ্র মোদী ভয়াবহ ট্রেন দুর্ঘটনার পর ওড়িশা সফর করেছেন। তিনি বালাসোরের এই দুর্ঘটনার পর ত্রাণ ও উদ্ধার কাজের পর্যালোচনা করেন। এরপর তিনি দুর্ঘটনাস্থল পরিদর্শনের পর আহতদের যেখানে চিকিৎসা চলছে, সেই হাসপাতালে যান।
শ্রী মোদী বলেন, ভয়াবহ ওই দুর্ঘটনার ফলে বিভিন্ন রাজ্যের ট্রেন যাত্রীরা সমস্যার সম্মুখীন হয়েছেন। দুর্ঘটনায় প্রাণহানির প্রসঙ্গ উল্লেখ করে তিনি বলেন, আহতদের সম্ভাব্য চিকিৎসা পরিষেবা দিতে সব ধরনের উদ্যোগ নেওয়া হবে। সরকার স্বজনহারা পরিবারগুলির সদস্যদের পাশে রয়েছে।
দুর্ঘটনার কারণ জানতে দ্রুত তদন্ত এবং দোষীদের বিরুদ্ধে কঠোর ব্যবস্থা নেওয়ার নির্দেশ দিয়েছেন প্রধানমন্ত্রী। ত্রাণ ও উদ্ধার কাজে দ্রুত অংশ নেবার জন্য তিনি যুবসম্প্রদায় সহ ওড়িশা সরকার, স্থানীয় প্রশাসন এবং জনসাধারণের ভূমিকার প্রশংসা করেছেন। দুর্ঘটনায় আহতদের সহায়তার জন্য বিপুল সংখ্যক স্থানীয় মানুষ রক্ত দানে এগিয়ে এসেছেন। রেল ত্রাণ ও উদ্ধার কাজের পাশাপাশি ট্রেন চলাচলের জন্য লাইন মেরামতির কাজ করছে। শ্রী মোদী স্থানীয় প্রশাসন, বিপর্যয় মোকাবিলা বাহিনীর সদস্য এবং রেল আধিকারিকদের সঙ্গে মতবিনিময়ের সময় এই ভয়াবহ দুর্ঘটনায় ক্ষতিগ্রস্তদের দুর্দশা লাঘব করতে সম্পূর্ণ সরকারি উদ্যোগের ওপর গুরুত্ব দিয়েছেন।
CG/CB/AS/
(Visitor Counter : 79
ভূ-বিজ্ঞানমন্ত্রক
দিল্লি অঞ্চলে ভূমি কম্পের কারণ অনুসন্ধান ও ভূ-পৃষ্ঠের কাঠামোর চিত্রায়ন
নতুন দিল্লি, ৫ জানুয়ারি, ২০২১
ভূ বিজ্ঞান মন্ত্রকের আওতাধীন জাতীয় ভূমিকম্প অনুসন্ধান কেন্দ্র অনুসারে:
দিল্লির জাতীয় রাজধানী অঞ্চলে গত বছর এপ্রিল থেকে আগস্টের মধ্যে চারটি ছোট ছোট ভূমিকম্প অনুভূত হয়। লকডাউনের সময় গত ১২এপ্রিলে দিল্লির জাতীয় রাজধানী অঞ্চলের উত্তর-পূর্ব সীমান্তে ৩.৫ মাত্রার প্রথম ভূমিকম্প অনুভূত হয়। এই ভূমিকম্পের পরে কয়েকবার আফটার শক অনুভূত হয়। ভূ বিজ্ঞান মন্ত্রকের আওতাধীন ভূমিকম্প অনুসন্ধান কেন্দ্র পরিচালিত জাতীয় ভূকম্প অনুসন্ধানকারী ব্যবস্থাপনা এর সাহায্যে এই ভূমিকম্পের উৎসস্থল চিহ্নিত করার কাজ চালানো হয়। তাতে দেখা গেছে এই ভূমিকম্পের উৎসস্থলগুলি ছিল উত্তর-পূর্ব দিল্লি সীমান্ত, রোহতকের  ১৫-কিমি দক্ষিণ-পূর্ব এবং ফরিদাবাদ  এর ১৭ কিমি পূর্ব স্থল।
গত ১০মে ৩.৪ মাত্রর দ্বিতীয় ভূমিকম্প অনুভূত হওয়ার পর দিল্লি এবং তার আশপাশ অঞ্চলে ভূমিকম্পের উৎসস্থল গুলি চিহ্নিত করা,কারণ অনুসন্ধান ও ভূ-পৃষ্ঠের কাঠামোর চিত্রায়নের জন্য ভূ বিজ্ঞান মন্ত্রক বিশেষজ্ঞদের সঙ্গে পর্যালোচনা করে।
এর পরেই জাতীয় ভূমিকম্প অনুসন্ধান কেন্দ্র এই ভূমিম্পের উৎসগুলি সম্পর্কে আরও ভাল বোঝার জন্য এবং আফটার শকগুলিকে সুনির্দিষ্টভাবে সনাক্ত করতে ভূকম্পন অঞ্চলে ১১টি অস্থায়ী কেন্দ্র গড়ে তুলেছে। দিল্লি অঞ্চলে ভৌগলিক সমীক্ষা যেমন, ম্যাগনেট টেলুরিক এর কাজও পরিচালিত করা হচ্ছে। দেরাদুনের ওয়াদিয়া ইনস্টিটিউট অফ হিমালয়ান জিওলজি এর সহযোগিতায় এই সমীক্ষার কাজটি করা হচ্ছে ।এর পাশাপাশি উপগ্রহ চিত্রগুলি বিশ্লেষণ , ব্যাখ্যা এবং ত্রুটিগুলি সনাক্ত করা হচ্ছে। মূলত এই তথ্যগুলি কাজে লাগিয়ে ভূমিকম্প প্রতিরোধকারী ভবন, হাসপাতাল,বিদ্যালয়, শিল্প কেন্দ্র গড়ে তোলা হবে।কানপুরের ইন্ডিয়ান ইনস্টিটিউট অফ টেকনোলজির  সহযোগিতায় জাতীয় ভূমিকম্প অনুসন্ধান কেন্দ্র এই গবেষণা চালাচ্ছে।
ভৌগলিক ও ভূতাত্ত্বিক উভয় ক্ষেত্রেই সমীক্ষার কাজ ভাল ভাবে চলছে এবং এ বছর ৩১ মার্চের মধ্যে এই কাজ সমাপ্ত হবে বলে আশা করা যাচ্ছে।
প্রধানমন্ত্রীরদপ্তর
শ্রী নারায়ণ গুরু'র জন্ম জয়ন্তীতে প্রধানমন্ত্রী'র শ্রদ্ধার্ঘ্য
নতুন দিল্লি,২৩ আগস্ট, ২০২১
প্রধানমন্ত্রী শ্রী নরেন্দ্র মোদী শ্রী নারায়ণ গুরু'র জন্ম জয়ন্তীতে শ্রদ্ধা জানিয়েছেন।
এক ট্যুইট বার্তায় প্রাধানমন্ত্রী বলেছেন;
"আমি শ্রী নারায়ণ গুরুকে জন্ম জয়ন্তীতে প্রণাম জানাই। তাঁর শিক্ষা লক্ষ লক্ষ মানুষকে শক্তি জোগায়। শিক্ষা, সামাজিক সংস্কার এবং সম্যের উপর তাঁর জোর আমাদেরকে অনুপ্রাণিত করে চলেছে। তিনি নারীর ক্ষমতায়নের পাশাপাশি সামাজিক পরিবর্তনে যুবশক্তিকে কাজে লাগানোর জন্য অত্যন্ত গুরুত্ব দিয়েছেন।"
CG/SS
(
উপ-রাষ্ট্রপতিরসচিবালয়
সমস্ত বিশ্ববিদ্যালয়কে স্থানীয় এলাকার মাতৃভাষায় বিজ্ঞান ও প্রযুক্তি সহ অন্যান্য বিষয়ও শিক্ষাদানের আহ্বান জানালেন উপ-রাষ্ট্রপতি পণ্ডিচেরী বিশ্ববিদ্যালয়ের অধ্যাপক মণ্ডলী ও ছাত্রছাত্রীদের উদ্দেশে ভাষণ দিলেন শ্রী নাইডু
নয়াদিল্লি, ০৬ জুলাই ২০১৮
দেশের সমস্ত বিশ্ববিদ্যালয়কে স্থানীয় এলাকার মাতৃভাষায় বিজ্ঞান ও প্রযুক্তি সহ বিভিন্ন বিশয়ে শিক্ষাদানের আহ্বান জানালেন উপ-রাষ্ট্রপতি শ্রী এম ভেঙ্কাইয়া নাইডু। শ্রী নাইডু শুক্রবার  পণ্ডিচেরী বিশ্ববিদ্যালয়ের অধ্যাপক মণ্ডলী ও ছাত্রছাত্রীদের উদ্দেশে ভাষণ দিচ্ছিলেন।
শিক্ষা প্রতিষ্ঠানগুলিতে শিক্ষাদান পদ্ধতির পুনরুজ্জীবন ঘটিয়ে ছাত্রছাত্রীদের মেধা ও বুদ্ধিমত্তাকে বের করে আনার কথা উল্লেখ করে উপ-রাষ্ট্রপতি বিশ্ববিদ্যালয়গুলিকে উদ্ভাবন ও গবেষণা ক্ষেত্রে বিশ্বমানের উৎকর্ষ কেন্দ্রে পরিবর্তন করার ওপর গুরুত্ব দেন। তিনি আরও বলেন, উচ্চ শিক্ষা প্রতিশঠানগুলিকেই তাদের কার্যক্রম সুষ্ঠুভাবে পরিচালনার ওপর নজর দিতে হবে। সেই সঙ্গে, কোন্ কোন্ ক্ষেত্রে সংস্কারের প্রয়োজন রয়েছে, তা নিজেদেরকেই চিহ্নিত করতে হবে।
একুশ শতকের এই বিশ্বে যে ধরণের জ্ঞান ও দক্ষতার প্রয়োজন রয়েছে, তা মানব-মূলধনের সম্ভাবনাকে পূর্ণ সদ্ব্যবহারের মাধ্যমে পূরণ করা সম্ভব বলে মন্তব্য করলেন উপ-রাষ্ট্রপতি। তিনি বিশ্ববিদ্যালয়গুলিকে নতুন পাঠ্যসূচি তৈরির পাশাপাশি শিক্ষা প্রদান পদ্ধতিতে মানোন্নয়নের কথা বলেন যাতে, ছাত্রছাত্রীরা বর্তমান চ্যালেঞ্জগুলির সম্মুখীন হতে প্রস্তুত হয়। উচ্চ শিক্ষা প্রতিষ্ঠানগুলি থেকে উত্তীর্ণ ছাত্রছাত্রীদের কর্মযোগ্য দক্ষতাও যাতে সমানভাবে থাকে, তার গুরুত্বের কথাও তিনি উল্লেখ করেন।
ব্যক্তিবিশেষ ও বৃহত্তর অর্থে আর্থ-সামাজিক পরিবর্তনের ক্ষেত্রে শিক্ষাকে হাতিয়ার হিসাবে বর্ণনা করে উপ-রাষ্ট্রপতি বলেন, শিক্ষার মাধ্যমে মানুষের সেরা দিকটা বের করা এবং তার প্রকৃত উন্নয়ন সম্ভব। তিনি বলেন, শিক্ষণ এক ধারাবাহিক প্রক্রিয়া, ডিগ্রি অর্জনের পরেও এর কোনও শেষ নেই।
উপ-রাষ্ট্রপতি আরও বলেন, শিক্ষার প্রতি ভালোবাসা ও সমাধানের অভীষ্ট লক্ষ্যে পৌঁছানোর মতো গুরুত্বপূর্ণ বিষয়গুলিকে প্রতিটি বিদ্যালয় ও বিশ্ববিদ্যালয়ের শিক্ষা ব্যবস্থার অভিন্ন অঙ্গ করে তুলতে হবে। ভারতীয় বিশ্ববিদ্যালয়গুলিতে শিক্ষা ব্যবস্থার মান আরও বাড়ানোর প্রয়োজনীয়তা রয়েছে বলেও উপ-রাষ্ট্রপতি মন্তব্য করেন।
CG/BD/SB…
(Visitor Counter : 50
বৈদ্যুতিন ও তথ্যপ্রযুক্তি মন্ত্রক
আরোগ্য সেতু - একটি বহুমুখী ব্যাবস্থা
নয়াদিল্লি, ০২ এপ্রিল, ২০২০
কোভিড-১৯ এর বিরুদ্ধে দেশের মানুষ যাতে আরও ঐক্যবদ্ধ লড়াই করতে পারে তাঁর লক্ষে সরকার আজ একটি নতুন অ্যাপের সূচনা করেছে। সরকারি ও বেসরকারি যৌথ উদ্যোগে ‘আরোগ্য সেতু’ নামের এই অ্যাপটি তৈরি করা হয়েছে। প্রতিটি ভারতবাসীর সুস্বাস্থ্য আর মঙ্গলের দিকে নজর দিতেই ডিজিটাল ইন্ডিয়ার অঙ্গ হিসাবে এই নতুন অ্যাপটির সূচনা করা হয়েছে। এটির মাধ্যমে যে কোন মানুষ তার করোনা ভাইরাস সংক্রমণের ঝুঁকি কতটা রয়েছে তা নির্ধারণ করতে পারবেন। অ্যাপটি অত্যাধুনিক ব্লুটুথ প্রযুক্তি, অ্যালগারিদম এবং কৃত্রিম বুদ্ধিমত্তা কে কাজে লাগিয়ে ব্যাবহারকারির প্রশ্নের উত্তর দেবে। এই অ্যাপটিকে সহজেই স্মার্ট ফোনে ডাউনলোড করা যাবে। এটি সরকারকে কোভিড-১৯ এর মোকাবিলায়ে সাহায্য করবে এবং সময়মত ব্যাবস্থা গ্রহণ করে সংশ্লিষ্ট ব্যাক্তির চিকিৎসা শুরু করতে সাহজ্য করবে। এগারোটি ভাষায় অ্যাপটি পাওয়া যাবে।
CG/SDG
(Visitor Counter : 216
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ জম্মু-কাশ্মীরের একদল প্রতিনিধির সঙ্গে সাক্ষাৎ করলেন
আপনাদের এবং আমাদের লড়াই সন্ত্রাসবাদের বিরুদ্ধে, জম্মু-কাশ্মীরকে রাজ্যের মর্যাদা দ্রুত ফিরিয়ে দেওয়া হবে : শ্রী অমিত শাহ
নয়াদিল্লি, ৩ সেপ্টেম্বর, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ মঙ্গলবার জম্মু ও কাশ্মীরের তিনটি পৃথক প্রতিনিধিদলের সঙ্গে সাক্ষাৎ করেন।
সংবিধানের ৩৭০ ধারা রদ করার পর জম্মু এবং কাশ্মীরের বিভিন্ন জেলার সরপঞ্চদের প্রতিনিধিদের সঙ্গে এটাই তাঁর প্রথম সাক্ষাৎ। স্বরাষ্ট্র মন্ত্রী ফল উৎপাদক, কৃষিপণ্যের বাজার এবং উদ্যানপালন সংগঠনগুলির প্রতিনিধিদের সঙ্গে সাক্ষাতের পাশাপাশি, দেশভাগের ফলে উদ্বাস্তুদের প্রতিনিধিদের সঙ্গেও সাক্ষাৎ করেন। তিনটি প্রতিনিধিদলের সদস্যরাই ৩৭০ এবং ৩৫ ধারা বিলোপের জন্য প্রধানমন্ত্রী শ্রী নরেন্দ্র মোদী এবং কেন্দ্রীয় স্বরাষ্ট্র মন্ত্রী শ্রী অমিত শাহের সাহসের প্রশংসা করেন।
শ্রী শাহ সরপঞ্চদের প্রতিনিধিদলকে জানান, এখন থেকে সংবিধানের ৭৩ ও ৭৪তম সংশোধনী জম্মু-কাশ্মীরে প্রযোজ্য হবে। এর ফলে, জম্মু ও কাশ্মীরের স্থানীয় প্রশাসন ও পঞ্চায়েতি রাজ সংস্থাগুলির ক্ষমতা বৃদ্ধি পাবে।
মোবাইল পরিষেবা এবং যোগাযোগ ব্যবস্থা পুনরায় কার্যকর করা প্রসঙ্গে কেন্দ্রীয় স্বরাষ্ট্র মন্ত্রী জানান, এই বিষয়গুলির দ্রুত সমাধানের উদ্দেশ্যে প্রয়োজনীয় পদক্ষেপ নেওয়া হচ্ছে। সরপঞ্চদের জম্মু-কাশ্মীরের নেতা বলে উল্লেখ করে শ্রী অমিত শাহ বলেন, বিভিন্ন সরকারি প্রকল্পের সুফল যাতে প্রকৃত সুবিধাভোগীরা পান এবং শান্তি ও সমৃদ্ধির পরিবেশ বজায় থাকে তা নিশ্চিত করার দায়িত্ব তাঁদের ওপর বর্তায়। তিনি সরকারি চাকরিতে নিয়োগ প্রক্রিয়া শুরু করার আশ্বাস দিয়ে বলেন, প্রতিটি গ্রামের যেন কমপক্ষে পাঁচজন মেধার ভিত্তিতে চাকরির সুযোগ পান তা নিশ্চিত করা হবে।
ফল উৎপাদকদের প্রতিনিধিরা ফল বিক্রি না হওয়া এবং এর ফলে সম্ভাব্য ক্ষতির আশঙ্কার কথা জানান। শ্রী অমিত শাহ তাঁদের আশ্বস্ত করে বলেন এই সমস্যার সমাধানের জন্য সরকার সক্রিয়। তিনি বলেন, ৩৭০ ধারা বাতিলের ফলে ‘পিএম ফসল বিমা যোজনা’র মতো বিভিন্ন সরকারি প্রকল্পের সুবিধা এখন জম্মু-কাশ্মীরের সব কৃষকদের কাছে পৌঁছবে।
কেন্দ্রীয় স্বরাষ্ট্র মন্ত্রী প্রতিনিধিদের কোনরকম গুজবে বিশ্বাস না করার জন্য পরামর্শ দেন। তিনি স্পষ্ট করে জানান, পরিস্থিতি অনুকূল হলেই জম্মু-কাশ্মীরকে রাজ্যের মর্যাদা ফিরিয়ে দেওয়া হবে। কারোর জমি নিয়ে নেওয়া হবে না বলে তিনি প্রতিনিধিদলগুলির সদস্যদের আশ্বস্ত করেন। শিল্প, হাসপাতাল এবং শিক্ষা প্রতিষ্ঠানগুলির জন্য সরকারি জমি ব্যবহৃত হবে। এর ফলে, স্থানীয়দের মধ্যে শুধুমাত্র কর্মসংস্থানের সুযোগই সৃষ্টি হবে না, রাজ্যের রাজস্ব খাতে আয়ও বাড়বে যা রাজ্যের জনগণের উন্নয়নের কাজে ব্যবহৃত হবে।
শ্রী অমিত শাহ বলেন, পরিস্থিতির পরিবর্তন এবং জম্মু-কাশ্মীরের জনগণকে মূল ধারায় নিয়ে আসা অত্যন্ত জরুরি। ব্লক পর্যায়ের নির্বাচন প্রক্রিয়া দ্রুত শুরু করার বিষয়ে তিনি প্রতিনিধিদের আশ্বস্ত করেন। তিনি তাঁদের বলেন, সন্ত্রাসবাদের বিরুদ্ধে লড়াই শুধু তাঁরাই করছেন না, সরকারও করছে। জম্মু ও কাশ্মীরে শান্তির পরিবেশ দ্রুত ফিরিয়ে আনা নিশ্চিত করতে হবে।
দেশে বিভিন্ন সময়ে যেসব উদ্বাস্তুরা নাম নথিভুক্ত করে জম্মু ও কাশ্মীরে বসবাস শুরু করেন, তাঁদের প্রতিনিধিদের সঙ্গেও শ্রী অমিত শাহ সাক্ষাৎ করেন। তিনি বলেন, জম্মু-কাশ্মীরে যেসব উদ্বাস্তু পরিবারের নাম নথিভুক্ত রয়েছে, তাঁদের আর্থিক সাহায্য দেওয়ার জন্য সরকারি প্রকল্পগুলিতে যুক্ত করার বিষয়টি বিবেচনা করা হচ্ছে।
CG/CB/DM
(Visitor Counter : 71
স্বাস্থ্যওপরিবারকল্যাণমন্ত্রক
জাতীয় ক্রিনিকাল ট্রিটমেন্ট প্রোটোকল ও চিকিৎসা ক্ষেত্রের পন্থা পদ্ধতিগুলি মেনে চলার উপর গুরুত্ব দিয়ে বেসরকারি হাসপাতালগুলির সঙ্গে ভার্চুয়াল বৈঠক স্বাস্থ্য মন্ত্রকের
নতুন দিল্লি, ১২ সেপ্টেম্বর, ২০২০
বণিক সভা ফিকি এবং নতুন দিল্লির এইমস-এর সহযোগিতায় কেন্দ্রীয় স্বাস্থ্য ও পরিবার কল্যাণ মন্ত্রক কোভিড-১৯ চিকিৎসা পরিষেবা প্রদানকারী বেসরকারি হাসপাতালগুলির সঙ্গে এক ভার্চুয়াল বৈঠক করে। বৈঠকের উদ্দেশ্য ছিল, অনাকাঙ্খিত মৃত্যুহার কমানোর লক্ষ্যে কোভিড-১৯ মোকাবিলায় চিকিৎসা সংক্রান্ত নিয়মনীতি বা প্রোটোকল এবং সেরা পন্থা পদ্ধতি নিয়ে বিস্তারিত আলোচনা করা।
কোভিড-১৯ দেশের স্বাস্থ্য পরিচর্যা ব্যবস্থায় এক অপ্রত্যাশিত চ্যালেঞ্জ ছুড়ে দিয়েছে। এই প্রেক্ষিতে সরকারিস্তরে পদক্ষেপের পাশাপাশি বেসরকারি ক্ষেত্রেও অতি সক্রিয় ভূমিকা গ্রহণের প্রয়োজনীয় দেখা দিয়েছে। দেশে সরকারি এবং বেসরকারি হাসপাতালগুলির পক্ষ থেকে কোভিড-১৯ চিকিৎসার ক্ষেত্রে কার্যকর চিকিৎসা পদ্ধতি বা মডিউল এবং সেরা পন্থা পদ্ধতিগুলি সম্পর্কে পারস্পরিক মত বিনিময়ের জন্যই এই বৈঠক। মন্ত্রক হাসপাতালগুলির প্রতিনিধিদের কোভিড-১৯ মোকাবিলা সংক্রমণ ও প্রতিরোধে যে সমস্ত চ্যালেঞ্জের মুখোমুখি হতে হচ্ছে সে ব্যাপারে বিভিন্ন উদ্বেগ দূর করতে তাদের কার্যকর ভূমিকা গ্রহণের জন্য উৎসাহ দেয়।
কেন্দ্রীয় স্বাস্থ্য সচিব এই ভার্চুয়াল বৈঠকের উদ্বোধন করে কোভিড-১৯ মোকিবালিয়া সরকারের দৃঢ় সংকল্পের কথা পুনরায় উল্লেখ করেন। তিনি বলেন, কোভিড-১৯ আক্রান্ত রোগিদের হাসপাতালগুলিতে চিকিৎসার ক্ষেত্রে ও প্রয়োজনে সয্যার ব্যবস্থা করার জন্য কোনোভাবেই উপেক্ষা করা যাবে না। সেই সঙ্গে তাদের দ্রুত চিকিৎসার ব্যবস্থাও করতে হবে। সমবেতভাবে এমন এক প্রয়াস নিতে হবে যাতে সমগ্র স্বাস্থ্য ব্যবস্থা সকলের নাগালে পৌঁছয়, সুলভ ও ব্যয় সাশ্রয়ী হয়ে ওঠে। স্বাস্থ্যসচিব আরও জানান, কেন্দ্রীয় সরকারের পাশাপাশি রাজ্য / কেন্দ্রশাসিত অঞ্চলগুলিও করোনায় মৃত্যুহার ১ শতাংশের নীচে নিয়ে আসার লক্ষ্যে কাজ করছে।
এই ভার্চুয়াল বৈঠকে করোনা চিকিৎসার ক্ষেত্রে সেরা পন্থা পদ্ধতিগুলি নিয়ে আলোচনার সময় নতুন দিল্লির এইমস চিকিৎসা প্রতিষ্ঠানের পক্ষ থেকে দেশের বিভিন্ন হাসপাতালে করোনা চিকিৎসায় কাজে যুক্ত চিকিৎসকদের জন্য টেলি কনসালটেশন কর্মসূচী, ইআইসিইউ পরিষেবা, সেন্টার অফ্ এক্সসেলেন্স এবং ক্লিনিকাল গ্র্যান্ড রাউন্ড বিষয় নিয়ে আলোচনা হয়। এর পাশাপাশি সংক্রমণ প্রতিরোধে কৌশল গ্রহণ, প্রতিকার, আক্রান্তদের আগাম চিহ্নিতকরণের বিষয়গুলি নিয়েও বিস্তারিত আলোচনা হয়েছে। করোনা মোকাবিলায় বিভিন্ন কৌশল কার্যকর করার ফলে আরোগ্যলাভের হার ক্রমশ বেড়েছে এবং মৃত্যুহার ক্রমশ নিম্নমুখী।
বৈঠকে বেসরকারি ক্ষেত্রের হাসপাতালগুলির বিশেষজ্ঞ চিকিৎসকরা কোভিড-১৯-এর বিরুদ্ধে লড়াইয়ে তাঁদের অভিজ্ঞতা ও চ্যালেঞ্জগুলির কথা সকলের সঙ্গে ভাগ করে নেন। এই সভায় ১৫০টিরও বেশি হাসপাতালের প্রতিনিধি, প্রবীণ চিকিৎসক ও বিশেষজ্ঞরাও যোগ দেন।
বৈঠকে ভারতীয় চিকিৎসা গবেষণা পর্ষদের মহানির্দেশক অধ্যাপক বলরাম ভার্গব, এইমস-এর অধিকর্তা ডাঃ রণদীপ গুলেরিয়া, স্বাস্থ্য মন্ত্রকের যুগ্ম সচিব শ্রী লব আগরওয়াল, বণিকসভা ফিকি-র সভাপতি ডঃ সঙ্গীতা রেড্ডি প্রমুখ অনলাইনে অংশ নেন।
(CG/BD/SKD
প্রধানমন্ত্রীরদপ্তর
ভারত-সংযুক্ত আরব আমিরশাহি: জলবায়ু পরিবর্তন নিয়ে যৌথ বিবৃতি
প্রেস ইনফরমেশন ব্যুরো
ভারত সরকার
নতুন দিল্লি, ১৫ জুলাই, ২০২৩
ভারতের প্রধানমন্ত্রী শ্রী নরেন্দ্র মোদী এবং সংযুক্ত আরব আমিরশাহি -র প্রেসিডেন্ট শেখ মহম্মদ বিন আল জায়েদ আল নাহিয়ান, জলবায়ু পরিবর্তন নিয়ে আন্তর্জাতিক চ্যালেঞ্জের মোকাবিলায় প্যারিস চুক্তি মেনে বিশ্বজুড়ে যৌথ পদক্ষেপের প্রয়োজনীয়তার ওপর জোর দিয়েছেন। ২০২৩ সালের সিওপি২৮-এর আয়োজক দেশ হিসেবে মনোনীত হওয়ায় প্রধানমন্ত্রী শ্রী নরেন্দ্র মোদী ইউএই-কে অভিনন্দন জানিয়েছেন এবং সিওপি২৮ –এর সভাপতি হিসেবে পুরোপুরি সহায়তার আশ্বাস দিয়েছেন তিনি। অন্যদিকে, জি-২০র সভাপতি হিসেবে ভারতকে পাল্টা অভিনন্দন জানিয়েছেন প্রেসিডেন্ট শেখ মহম্মদ বিন জায়েদ।
প্যারিস চুক্তি মেনে দীর্ঘকালীন ভিত্তিতে পদক্ষেপ গ্রহণের জন্য আন্তর্জাতিক স্তরে পদক্ষেপ নেওয়ার ব্যাপারে দুই নেতাই বিশ্বের দেশগুলির কাছে আবেদন জানিয়েছেন। সেই সঙ্গে এই ব্যাপারে প্রত্যেকটি দেশের অভিন্ন নীতিগ্রহণ ও দায়দায়িত্বের ব্যাপারে জোর দিয়েছেন তাঁরা। দুই নেতাই সংশ্লিষ্ট সব পক্ষকে গঠনমূলক ভূমিকা নেওয়ার বার্তা দিয়েছেন।
এই প্রসঙ্গে গ্লোবল স্টকটেক -এর গুরুত্ব এবং সিওপি২৮-এর সফল পরিসমাপ্তির উপর জোর দিয়েছেন দুই নেতা। সিওপি২৮ –এ গৃহীত প্রস্তাব মেনে জলবায়ু পরিবর্তনের মোকাবিলায় উন্নয়নশীল দেশগুলির জন্য অর্থ সংগ্রহ এবং পারস্পরিক সহায়তার উপর তাঁরা বিশেষ গুরুত্ব দিয়েছেন। পাশাপাশি জলবায়ু পরিবর্তনের বিরূপ প্রভাব ঠেকাতে উন্নয়নশীল দেশগুলিকে সাহায্যের ক্ষেত্রে আন্তর্জাতিক সহযোগিতার প্রয়োজনীয়তার উপর জোর দিয়েছেন তাঁরা।
এই প্রসঙ্গে জলবায়ু পরিবর্তনজনিত ক্ষয়ক্ষতির মোকাবিলায় দ্রুত গতিতে পর্যাপ্ত তহবিলের গড়ে তোলার উপর বলেন দুই নেতা। পুনর্নবীকরণযোগ্য শক্তি, গ্রিন হাইড্রোজেন, এগুলির ব্যবহার, প্রযুক্তিগত দক্ষতা অর্জন এবং কার্বন নিঃসরণ কমানো এবং বিকল্প শক্তির ক্ষেত্রে কর্মসংস্থান সৃষ্টির কথা বলেন। প্রযুক্তিগত সহজলভ্যতার ক্ষেত্রে দ্বিগুণ উদ্যোগ নেওয়ার ব্যাপারে বিশ্বের দেশগুলির কাছে তাঁরা আবেদন জানিয়েছেন।
বর্তমান পরিকাঠামোর মধ্যে জলবায়ু পরিবর্তন মোকাবিলায় শক্তির নতুন ক্ষেত্র চিহ্নিত করার উপর জোর দিয়েছেন তারা। সেই সঙ্গে বিদ্যুৎশক্তির ক্ষেত্রে নিরাপত্তা ও সহজলভ্যতা, আর্থিক সমৃদ্ধির গুরুত্বের কথা উল্লেখ করেন তাঁরা। তাঁরা জোর দিয়ে বলেন যে, ইউএই এবং ভারত সবার জন্য সহজলভ্য এবং নির্ভরযোগ্য শক্তির জোগানের ব্যবস্থা করতে
বদ্ধপরিকর।
২০২৩ সালের মধ্যে লক্ষ্যপূরণে উন্নত দেশগুলির ১০০ বিলিয়ন মার্কিন ডলারের তহবিল গড়া এবং উন্নয়নশীল দেশগুলিকে জলবায়ু পরিবর্তনের প্রভাবের মোকাবিলায় আর্থিক সহায়তার উপর জোর দেন দুই নেতা। আন্তর্জাতিক আর্থিক সংস্থা সমূহ  এবং বহুমাত্রিক উন্নয়ন ব্যাঙ্কগুলিকে  আর্থিক সহায়তার ক্ষেত্রে প্রয়োজনীয় সংস্কার, এবং শর্ত সহজ করার আবেদন জানান তাঁরা। তাঁরা বলেন, একুশ শতকে জলবায়ু পরিবর্তনজনিত আন্তর্জাতিক চ্যালেঞ্জের অংশীদার হওয়ার জন্য এমডিবি –কে এগিয়ে আসতে হবে।
দুই নেতা স্বীকার করেন যে, ব্যক্তিগত ক্ষেত্রে পরিবেশবান্ধব আচরণবিধি মেনে চললে, গোটা বিশ্বের পরিবেশগত জলবায়ু পরিবর্তনের মোকাবিলায় তা বড় ভূমিকা নিতে পারে। এই প্রসঙ্গে ব্যক্তিগত স্তরে জীবনযাপনের বিষয়টিও তারা তুলে ধরেন। দুই নেতা এই ব্যাপারে ভারতের মিশন লাইফ উদ্যোগের প্রশংসা করেন। তাঁরা আশা প্রকাশ করে বলেন যে, সিওপি২৮-এর আলোচ্যসূচি পরিবেশগত ক্ষেত্রে মানুষের মধ্যে সচেতনতা গড়ে তোলার ব্যাপারে কার্যকর ভূমিকা নেবে।
দুই নেতাই ভারতের জি২০ সভাপতিত্বের গুরুত্ব এবং তাৎপর্যের কথা উল্লেখ করেন এবং জলবায়ু পরিবর্তনের বিরুদ্ধে লড়াইয়ে পারস্পরিক সহযোগিতার ক্ষেত্রে গতি আনার উপর জোর দেন।
(CG/MP/SFS
পর্যটনমন্ত্রক
কোভিড-১৯ মহামারীর মধ্যেও ‘এক ভারত, শ্রেষ্ঠ ভারত’ কর্মসূচির আওতায় সেন্ট্রাল ইন্সটিটিউট অফ হোটেল ম্যানেজমেন্ট এবং ইন্ডিয়ান ইন্সটিটিউট অফ ট্যুরিজম ও ট্রাভেল ম্যানেজমেন্ট একাধিক কর্মসূচির আয়োজন করেছে
নয়াদিল্লি, ২৮ অগাস্ট, ২০২০
কেন্দ্রীয় পর্যটন মন্ত্রক ‘এক ভারত, শ্রেষ্ঠ ভারত’ কর্মসূচিকে তুলে ধরতে একাধিক উদ্যোগ গ্রহণ করেছে। এমনকি, কোভিড মহামারী পরিস্থিতিতেও এনসিএইচএমসিটি অ্যান্ড ইন্ডিয়ান ইন্সটিটিউট অফ ট্যুরিজম অনুমোদিত ভারত সেন্ট্রাল ইন্সটিটিউট অফ হোটেল ম্যানেজমেন্ট ও ট্রাভেল ম্যানেজমেন্ট সংস্থা যৌথভাবে ‘এক ভারত, শ্রেষ্ঠ ভারত’ কর্মসূচির আওতায় গত ৮ই মে থেকে ২৪শে অগাস্ট পর্যন্ত একাধিক কর্মসূচির আয়োজন করেছিল। এই কর্মসূচির মাধ্যমে ‘এক ভারত, শ্রেষ্ঠ ভারত’ উদ্যোগকেই তুলে ধরা হয়েছিল। গত মে মাসে এই কর্মসূচির আওতায় ২০টি সেন্ট্রাল ইন্সটিটিউট অফ হোটেল ম্যানেজমেন্ট ২৭টি কর্মসূচির আয়োজন করেছিল। সেখানে ৩২টি রাজ্য থেকে ৬ হাজার ১৪১ জন প্রতিনিধি অংশ নিয়েছিলেন। জুন মাসে ৫২টি কর্মসূচি আয়োজন করা হয়েছিল। সেখানে ২৬টি রাজ্যের ৪ হাজার ১৬৭ জন প্রতিনিধি অংশ নিয়েছিলেন। জুলাই মাসে ২০টি সেন্ট্রাল ইন্সটিটিউট অফ হোটেল ম্যানেজমেন্ট ১৭টি কর্মসূচির আয়োজন করেছিল। এই কর্মসূচিতে ২৬টি রাজ্য থেকে ২ হাজার ৯৬৬ জন প্রতিনিধি অংশ নিয়েছিলেন। এছাড়াও, কোভিড পরবর্তী সময়ে মেলা ও খাদ্য উৎসবের বিষয়ে অনলাইন ডিবেট, অনলাইন ক্যুইজ প্রতিযোগিতা, ওয়েবিনার এবং অনলাইনে সাংস্কৃতিক অনুষ্ঠানের আয়োজন করা হয়েছিল। এর পাশাপাশি, বিভিন্ন সংস্থাকে যুক্ত করে পর্যটন মন্ত্রক অনলাইন আলোচনা সভারও আয়োজন করেছিল। বিভিন্ন রাজ্য থেকে বিশিষ্ট ব্যক্তিবর্গদের নিয়ে প্যানেল ডিসকাশনের আয়োজন করা হয়। এমনকি, ইন্ডিয়ান ইন্সটিটিউট অফ ট্রাভেল ম্যানেজমেন্ট  ষষ্ঠ শ্রেণী থেকে দ্বাদশ শ্রেণী, স্নাতক থেকে স্নাতকোত্তর এবং সর্বসাধারণের জন্য ‘আমার শহর, আমার সংস্কৃতি’ শীর্ষক বিষয়ের ওপর অনলাইন প্রবন্ধ রচনার আয়োজন করেছিল। এ ছাড়াও আইআইটিটিএম অনলাইন কবিতা প্রতিযোগিতার আয়োজন করেছিল। ‘এক ভারত, শ্রেষ্ঠ ভারত’ কর্মসূচির আওতায় এইসব অনুষ্ঠানের আয়োজন করা হয়েছিল। বিভিন্ন রাজ্য থেকে একাধিক প্রতিযোগী এতে অংশ নেন। তাঁদের লেখা কবিতা ও প্রবন্ধ অনলাইনের মাধ্যমে প্রেরণ করেন তাঁরা। বিচারকরা কবিতায় ভাষার ব্যবহার, মৌলিকত্ব এবং বর্ণনার ওপর ভিত্তি করে পুরস্কার প্রাপকের নাম ঘোষণা করেন।
(CG/SS/SB
প্রধানমন্ত্রীরদপ্তর
কোভিড-১৯ আক্রান্ত ফারুক আব্দুল্লার দ্রুত আরোগ্য কামনায় প্রধানমন্ত্রী
নয়াদিল্লি, ৩০ মার্চ ২০২১
কোভিড-১৯ আক্রান্ত ফারুক আব্দুল্লার দ্রুত আরোগ্য কামনা করেছেন প্রধানমন্ত্রী শ্রী নরেন্দ্র মোদী। এক ট্যুইটে প্রধানমন্ত্রী বলেছেন, “ডঃ ফারুক আব্দুল্লাজীর সুস্বাস্থ্য ও দ্রুত আরোগ্য কামনা করি।
আপনার এবং আপনার পরিবারেরও সুস্বাস্থ্য কামনা করছি”।
প্রতিরক্ষামন্ত্রক
মুম্বাইয়ের ঘাটকোপারে নৌ-সেনার কোয়ারেন্টাইন ক্যাম্প থেকে ৪৪ জন বাড়ি ফিরলেন
নয়াদিল্লি, ১৩ এপ্রিল, ২০২০
ভারতীয় নৌ-বাহিনী মুম্বাইয়ের ঘাটকোপারে কোয়ারেন্টাইন ক্যাম্প গড়ে তুলেছে। সেখান থেকে ২৪ জন মহিলা সহ ৪৪ জনকে সুস্থ হওয়ার পর ছেড়ে দেওয়া হয়েছে। উল্লেখ করা যেতে পারে, এই ৪৪ জনকে ইরান থেকে নিয়ে এসে ৩০ দিন কোয়ারেন্টাইনে রেখে দেওয়া হয়েছিল। কোয়ারেন্টাইনে থাকার সময়ে এদের প্রত্যেকের নমুনা পরীক্ষায় করোনা ভাইরাস উপস্থিতির প্রমাণ মেলেনি।
কোয়ারেন্টাইনে থাকা এই ৪৪ জনের ওপর চিকিৎসা কর্মীদের নিতে গঠিত একটি দল নিরন্তর নজর রেখেছিল। ক্যাম্পে থাকার সময়ে এদের জন্য যে খাবার বানানো হয়েছিল, তাতেও কঠোর নজরদারি ও নিয়মাবলী অনুসরণ করা হয়েছিল। এছাড়াও, কোয়ারেন্টাইনে থাকার সময়ে এদের স্বাচ্ছন্দ্যের জন্য গ্রন্থাগার, টেলিভিশন রুম, ইন্ডোর গেমস্, ছোট জিমের ব্যবস্থা করা হয়েছিল। ইরান থেকে উদ্ধার করে আনা এই ৪৪ জনের লকডাউন চলাকালীন বাড়ি ফেরার কোনও উপায় না থাকার দরুণ ভারতীয় বিমানবাহিনীর যুদ্ধ বিমানে করে শ্রীনগর ও লাদাখে তাঁদের বাড়িতে পৌঁছে দেওয়া হয়।
ভারতীয় নৌ-বাহিনী কোভিড-১৯ মোকাবিলায় জাতীয় প্রয়াসগুলিতে সহায়তাদানে অঙ্গীকারবদ্ধ। বাহিনী নাগরিকদের পাশাপাশি, অসামরিক প্রশাসনকে সম্ভাব্য সবরকম সহায়তায় প্রস্তুত রয়েছে।
(CG/BD/SB
মৎস্য ও পশু পালন এবং দুগ্ধশিল্প মন্ত্রক
দেশে এভিয়েন ইনফ্লুয়েঞ্জার পরিস্থিতি
নতুন দিল্লি, ০৮ জানুয়ারি, ২০২১
দেশের দুটি মুরগি খামার থেকে নমুনা সংগ্রহ করে তা আইসিআর- নাইসেডে পরীক্ষার পর এভিয়েন ইনফ্লুয়েঞ্জার সন্ধান পাওয়া গেছে। হরিয়ানার পাচকুলা জেলার দুটি মুরগি খামার থেকে এই নমুনা সংগ্রহ করা হয়েছিল। অন্যদিকে, গুজরাটের জুনাগর জেলার পরিযায়ী পাখি এবং রাজস্থানের সাওয়াই মাধোপুর, পালি, জয়সলমীর ও মোহর জেলায় কাকের ওপর পরীক্ষা চালিয়েও এভিয়েন ইনফ্লুয়েঞ্জার সন্ধান পাওয়া গেছে। এ বিষয়ে সরকারের পক্ষ থেকে যে কর্ম পরিকল্পনা নেওয়া হয়েছে তা রূপায়ণের জন্য সংশ্লিষ্ট রাজ্যগুলিকে বলা হয়েছে।
এ পর্যন্ত দেশের ছয়টি রাজ্য কেরালা, রাজস্থান, মধ্যপ্রদেশ, হিমাচল প্রদেশ, হরিয়ানা ও গুজরাটে এভিয়েন ইনফ্লুয়েঞ্জা সুনিশ্চিত করা সম্ভব হয়েছে।
পরিস্থিতি সরেজমিনে দেখতে কেরালা, হরিয়ানা এবং হিমাচল প্রদেশে কেন্দ্রীয় প্রতিনিধি দল পাঠানো হয়েছে
এই রোগ সম্পর্কে মুরগি খামার গুলির মালিক ও ক্রেতাদের সচেতন করার জন্য নানান উদ্যোগ নেওয়া হয়েছে। মুরগির মাংস ও ডিম সম্পূর্ণ সিদ্ধ করে নিশ্চিন্তে খাওয়ার জন্য পরামর্শ দেওয়া হয়েছে।
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৮ই আগস্ট, ২০২১
দেশজুড়ে টিকাকরণ অভিযানে এ পর্যন্ত ৫৬ কোটি ৬লক্ষ টিকা দেওয়া হয়েছে।
গত চব্বিশ ঘন্টায় নতুন করে সংক্রমিত হয়েছেন ৩৫,১৭৮ জন।
মোট সংক্রমিতের মাত্র ১.১৪% এখন চিকিৎসাধীন, ২০২০র মার্চের পর থেকে যা সব থেকে কম ।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৬৭হাজার ৪শো১৫জন, গত ১৪৮ দিনের মধ্যে যা সর্বনিম্ন ।
বর্তমানে কোভিড মুক্ত হওয়ার হার ৯৭.৫২%, ২০২০র মার্চের পর থেকে যা সর্বোচ্চ
সারা দেশে এ পর্যন্ত মোট সুস্থ হয়েছেন ৩ কোটি ১৪ লক্ষ ৮৫হাজার ৯২৩ জন।
গত চব্বিশ ঘন্টায় আরোগ্য লাভ করেছেন ৩৭হাজার ১৬৯ জন।
সাপ্তাহিক সংক্রমিতের হার ৫৪ দিন ধরে ৩ শতাংশের নিচে রয়েছে, বর্তমানে ১.৯৫%।
দৈনিক সংক্রমিতের হার গত ২৩ দিন ধরে ৩%র কম౼আজ এই হার ১.৯৬%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৯কোটি ৮৪লক্ষ ।
CG/CB
(
সংস্কৃতিমন্ত্রক
“স্বাধীনতার ৭৫ বছর : বিজ্ঞান ও প্রযুক্তি ক্ষেত্রে ভারতের সাফল্য” শীর্ষক প্রদর্শনীর উদ্বোধন
কলকাতা, ২৩ ফেব্রুয়ারি, ২০২২
আজাদি কা অমৃত মহোৎসবের অঙ্গ হিসেবে দেশের ৭৫টি স্থানে “স্বাধীনতার ৭৫ বছর : বিজ্ঞান ও প্রযুক্তি ক্ষেত্রে ভারতের সাফল্য” শীর্ষক এক প্রদর্শনীর আয়োজন করা হয়েছে। কেন্দ্রীয় সরকারের বিজ্ঞান ও প্রযুক্তি দপ্তর, বিজ্ঞান প্রসার বিভাগের সহযোগিতায় বিড়লা ইন্ডাস্ট্রিয়াল অ্যান্ড টেকনোলজিক্যাল মিউজিয়াম -এ এই প্রদর্শনীর আয়োজন করেছে। কলকাতার বিআইটিএম-এ এই প্রদর্শনীর উদ্বোধন করেন নেতাজী রিসার্চ ব্যুরোর অধিকর্তা অধ্যাপক সুমন্ত্র বসু। উপস্থিত ছিলেন বিআইটিএম-এর অধিকর্তা শ্রী ভি এস রামাচন্দ্রন।
এই প্রদর্শনীতে দেশের স্বাধীনতার ৭৫ বছরে বিজ্ঞান ও প্রযুক্তি ক্ষেত্রে সাফল্যের নানান দিক, আত্মনির্ভরতার লক্ষ্যে দেশীয় প্রযুক্তির উন্নয়নের উপর বিশেষ জোর দেওয়া হয়েছে। বিশেষ করে শিক্ষার্থী ও যুব সম্প্রদায়ের মধ্যে জাতীয় গৌরবের চেতনা জাগ্রত করা এবং সমাজে বিজ্ঞান সম্পর্কে সচেতনতা গড়ে তোলার লক্ষ্যে এই উদ্যোগ নেওয়া হয়েছে। ভারতের বৈজ্ঞানিক ঐতিহ্য, ভারী ও রাসায়নিক শিল্প, পরমাণু শক্তির সামর্থ, জ্যোতির্বিদ্যা ও জ্যোতির্পদার্থবিদ্যা, মহাকাশ প্রযুক্তি, তথ্য প্রযুক্তি, কোভিড টিকাকরণ, জৈব প্রযুক্তি, সমুদ্র বিদ্যা, পরিবহণ, জলবায়ু পরিবর্তন, বিজ্ঞান ও প্রযুক্তি ক্ষেত্রে মানব সম্পদ সহ মোট ১৩টি বিভাগে এই প্রদর্শনীর আয়োজন করা হয়েছে। আগামী ২২শে মার্চ পর্যন্ত সকাল সাড়ে ন’টা থেকে সন্ধ্যে ৬টা অবদি  বিআইটিএম-এ এই প্রদর্শনী চলবে।
(CG/SS/SKD/
তথ্যওসম্প্রচারমন্ত্রক
তথ্য ও সম্প্রচার সচিব শ্রী অমিত খারে সপ্তম কমিউনিটি রেডিও সম্মেলনের সূচনা করলেন
নয়াদিল্লি, ২৭ আগস্ট, ২০১৯
নতুন দিল্লির ডঃ বি আর আম্বেদকর ভবনে তথ্য ও সম্প্রচার মন্ত্রকের সচিব শ্রী অমিত খারে আজ সপ্তম কমিউনিটি রেডিও সম্মেলনের উদ্বোধন করেছেন। এই সম্মেলনে কমিউনিটি রেডিও স্টেশনের বিভিন্ন প্রতিনিধি এবং মন্ত্রকের শীর্ষ আধিকারিকরা উপস্থিত ছিলেন। অনুষ্ঠানে কমিউনিটি রেডিও স্টেশনের পোস্টারও উদ্বোধন করেন শ্রী খারে। ভাষণে তিনি বলেন, কমিউনিটি রেডিও স্টেশন দেশের কমিউনিটি রেডিও আন্দোলন গড়ে তুলতে অগ্রণী ভূমিকা পালন করেছে। বিশেষ করে, বিপর্যয়ের সময়ে কমিউনিটি রেডিও তথ্য সম্প্রচারে গুরুত্বপূর্ণ ভূমিকা পালন করে। তিনি আরও বলেন, কমিউনিটি রেডিও স্টেশনের সঙ্গে যুক্ত ব্যক্তিদের অক্লান্ত পরিশ্রমের ফলে গ্রামীণ এলাকায় পরিবর্তন এসেছে। স্থানীয় ভাষা, বিষয়, কমিউনিটি রেডিও’র মাধ্যমে সম্প্রচারিত হয়, যার ফলে খুব সহজেই সাধারণ মানুষের কাছে এই তথ্যগুলি পৌঁছে যায়। পিছিয়ে পড়া প্রতিটি জেলায় অন্তত একটি করে কমিউনিটি রেডিও গড়ে তোলার ওপর জোর দেওয়া হচ্ছে বলে তিনি জানান। কমিউনিটি রেডিও’র মাধ্যমে সরকারের বিভিন্ন জনকল্যাণমূলক প্রকল্পগুলিকে তুলে ধরারও আর্জি জানান তিনি। একই সঙ্গে, স্থানীয় শিক্ষক এবং খেলোয়াড়দের কৃতিত্বকে প্রচারের জন্য আহ্বান জানান শ্রী খারে। অনুষ্ঠানে কমিউনিটি রেডিও স্টেশন কিভাবে গড়ে উঠেছে তার ওপর একটি স্বল্পদৈর্ঘ্যের তথ্যচিত্রের উদ্বোধন করেন তিনি। এদিন অনুষ্ঠানে উপস্থিত ছিলেন তথ্য ও সম্প্রচার মন্ত্রকের অতিরিক্ত সচিব শ্রী অতুল কুমার তিওয়ারি, যুগ্মসচিব শ্রীমতী টিসিএ কল্যাণী প্রমুখ। পূর্ণাঙ্গ অধিবেশনে ‘স্থায়ী উন্নয়ন – বাদ পড়বে না কেউই’ শীর্ষক এক সম্মেলনে সভাপতিত্ব করেন নীতি আয়োগের বিশেষজ্ঞ শ্রী রাকেশ রঞ্জন।
CG/SS/SB
(Visitor Counter : 109